Avattavassa vuodesohvassa vuodemekanismi sijaitsee usein sohvan istuimen alla, josta se rullataan esiin. Avattavat vuodesohvat ovat usein ulkonäöltään perinteisen näköisiä sohvia. Useimpien avattavien vuodesohvien runko on kevytrakenteinen, joten vuodetta suositellaan käytettäväksi vain satunnaiseen käyttöön.
Levitettävässä vuodesohvassa vuode sijoittuu usein sohvan pitkittäissuuntaan, ja avautuu käyttöön sohvan alta. Tällaisten sohvien lisävuoteessa on usein jousitus, joten vuode soveltuu hyvin jatkuvaankin käyttöön. Tämä vuodesohvatyyppi vie levitettynä usein vähemmän lattiatilaa kuin avattava vuodesohva.